পাথরপ্রতিমার ঘটনায় কড়া প্রতিক্রিয়া মমতার

ওয়েব ডেস্ক: সোমবার রাত সাড়ে ৯টায় পাথরপ্রতিমায় ঘটে যায় ভয়াবহ দুর্ঘটনা। সিলিন্ডার বিস্ফোরণ এবং একদশক ধরে সেখানে যেই বেআইনি বাজি মজুত করা ছিল সেই বিস্ফোরণ ঘটেই মৃত্যু হয় ৮জনের। যার মধ্যে ছিল শিশুও। আর আজ নবান্নের বৈঠক থেকে পাথরপ্রতিমার প্রসঙ্গ তুলে মুখ্যমন্ত্রী বলেন, এই ঘটনা অত্যন্ত দুঃখজনক। পাশাপাশি ঘটনার প্রসঙ্গ তুলে সচেতনতার কথাও বলেন তিনি। মুখ্যমন্ত্রী প্রশ্ন তোলেন, এক জায়গাতে কীভাবে রান্নার গ্যাস এবং বেআইনি বাজি ছিল?

উল্লেখ্য, পাথরপ্রতিমার ঘটনার প্রেক্ষিতে আজ পশ্চিমবঙ্গ পুলিশের তরফে করা হয় সাংবাদিক বৈঠক। কিন্তু বৈঠক থেকে জানা যায়, পাথরপ্রতিমায় বণিক বাড়িতে কীভাবে লেগেছে আগুন তা এখনও স্পষ্ট নয়। আদতে গ্যাস সিলিন্ডার থেকে আগুন লেগেছিল, নাকি ঘরে মজুত রাখা বাজিতে আগুন লেগে বিস্ফোরণ ঘটে সেটাই এখনও তদন্ত সাপেক্ষ।

আরও পড়ুন: পাথরপ্রতিমা বিস্ফোরণ কান্ডে আটক এক

আগুনে ঝলসে যাওয়া প্রসঙ্গে সাংবাদিক বৈঠক থেকে আজ মুখ্যমন্ত্রী বলেন, ‘ ডিসেম্বর থেকে মার্চ মাস আগুন লাগার প্রবণতা বাড়ে। এইভাবে একটা গোটা পরিবার শেষ হয়ে যেতে দেখে সত্যি খুব খারাপ লাগছে।’ পাশাপাশি তিনি মন্তব্য করেন, ‘ একই জায়গায় গ্যাস সিলিন্ডার আর বাজি কি থাকা উচিত?’ মুখ্যমন্ত্রীর প্রস্তাব এই ঘটনা থেকে প্রত্যেকের শিক্ষা নেওয়া উচিত।

সোমবার রাত সাড়ে নটা নাগাদ ভয়াবহ বিস্ফোরণে কেঁপে ওঠে দক্ষিণ ২৪ পরগনার পাথরপ্রতিমার (Patharpratima) ঢোলাহাট। বণিক বাড়ির একাধিক ব্যক্তির এই বিস্ফোরণে মৃত্যু হয়। আর এবার এই ঘটনায় মৃতের সংখ্যা বেড়ে দাঁড়াল ৮। বিস্ফোরণের ঘটনায় গুরুতর আহত অবস্থায় কলকাতার এসএসকেএম হাসপাতালে ভর্তি ছিলেন সুতপা বণিক। আজ সকালে মৃত্যু হল তার। বিস্ফোরণের ঘটনায় একই পরিবারের চার শিশু সহ মৃতের সংখ্যা বেড়ে দাঁড়াল ৮।

এই ঘটনায় নিখোঁজ ছিলেন বাজি কারখানার মালিক, দুই ভাই চন্দ্রকান্ত বণিক এবং তুষার বণিক। ইতিমধ্যেই দুজনের বিরুদ্ধেই রুজু করা হয়েছে জামিন অযোগ্য ধারায় মামলা, ঢোলাহাট থানায়। শুধু তাই নয় গোটা ঘটনার তদন্ত করতে গতকালই ঘটনাস্থলে পৌছয় ফরেনসিক দল।

দেখুন অন্য খবর